**LAZDIJŲ RAJONO SAVIVALDYBĖS SOCIALINĖS GLOBOS CENTRO „ŽIDINYS“**

**DIREKTORIAUS**

**2017 METŲ VEIKLOS ATASKAITA**

Lazdijai

2017

**I. BENDROS ŽINIOS APIE LAZDIJŲ RAJONO SAVIVALDYBĖS SOCIALINĖS GLOBOS CENTRĄ „ŽIDINYS“**

P**avadinimas**: Lazdijų rajono savivaldybės socialinės globos centras „Židinys“.

**Adresas:** Staidarų g. 10, Staidarų kaimas, LT-67168 Lazdijų rajono savivaldybė. El. p. [zidinys@lazdijai.lt](mailto:zidinys@lazdijai.lt). Telefonas (8 698) 49 586.

**Tipas:** Savivaldybės biudžetinė įstaiga.

**Veiklos sritis:** kita stacionarinė globos veikla (kodas 87.90).

**Veiklos rūšis:** institucinė socialinė globa (ilgalaikė, trumpalaikė) likusiems be tėvų globos vaikams, socialinės rizikos vaikams.

**Vizija** – įstaiga teikianti kokybiškas socialines paslaugas. Globotiniai tampa savarankiškesni, sėkmingai prisitaikantys gyventi juos supančioje aplinkoje.

**Misija** – organizuoti specialiąsias socialines paslaugas vaikams, likusiems be tėvų globos. Skleisti gerąją patirtį, pozityvią vaikų socializaciją.

**Tikslai:**

- Užtikrinti globojamam (rūpinamam) vaikui ar laikinai apgyvendintam vaikui globos (rūpybos), ugdymo socialines paslaugas.

- Sudaryti tinkamas sąlygas ir aplinką globojamiems vaikams saugiai augti, vystytis, tobulėti ir pasiruošti grįžimui į šeimą ar savarankiškam gyvenimui.

**Uždaviniai:**

- Sudaryti tinkamas gyvenimo sąlygas, artimas gyvenimui šeimoje.

- Teikti kokybiškas socialines, ugdymo, medicinines, reabilitacines ir kitas vaikui reikalingas paslaugas.

- Užtikrinti vaikų, likusių be tėvų globos, pozityvią socializaciją.

**Priemonės:**

- Dirbti socialinį darbą su vaikais, šeima stiprinant tarpasmeninius santykius.

- Ugdyti likusio be tėvų globos vaiko fizinę, psichinę bei socialinę brandą.

- Rengiant integracijai visuomenėje, formuoti savarankiško gyvenimo bei sveikos gyvensenos įgūdžius.

- Ugdyti draugiškus tarpusavio santykius, skatinti vaiko fizinę, psichinę bei socialinę brandą.

- Gerinti mokymosi kokybę, skatinti profesinę motyvaciją, ugdyti dorinius, šeimyninius, darbinius ir socialinius įgūdžius.

- Gerinti materialinę bazę, sudaryti sąlygas vaiko saviraiškai, pasirenkant jo poreikius ir pomėgius atitinkančias ugdymo sąlygas.

**Prioritetas:**

Vaiko ruošimas savarankiškam gyvenimui, sėkmingai socialinei, profesinei, darbinei integracijai į visuomenę.

Lazdijų rajono savivaldybės socialinės globos centro „Židinys“ (toliau – Globos centras), veiklą reglamentuoja LR Konstitucija, Jungtinių Tautų vaiko teisių konvencija, LR tarptautinės sutartys, LR Civilinis kodeksas, LR Vaiko teisių apsaugos pagrindų įstatymas, LR Socialinių paslaugų įstatymas, Lietuvos higienos normos HN 124:2009 „Vaikų socialinės globos įstaigoms: bendrieji sveikatos saugos reikalavimai“, Bendrieji valstybės ir savivaldybių vaikų globos namų nuostatai, LR Darbo kodeksas, Lazdijų rajono savivaldybės socialinės Globos centro „Židinys“ nuostatai bei 2016 metų veiklos planas.

Pagrindiniai Globos centro vidaus darbo tvarkos dokumentai:

* Įstaigos registravimo pažymėjimas.
* Licencija, socialinei globai teikti.
* Nuostatai.
* Darbo tvarkos taisyklės.
* Metinis veiklos planas.
* Įstaigos etatų sąrašas, patvirtintas įstaigos vadovo.
* Bendruomeninių vaikų globos namų taisyklės vaikams.
* Vaikų asmens bylos su individualiais paslaugų teikimo planais.
* ISGP.
* Darbuotojų bylos.
* Vidaus tvarkomieji dokumentai.
* Įstaigos savivaldos dokumentai.
* Įvairią veiklą reglamentuojančios tvarkos.
* Pareiginės instrukcijos, aprašymai.
* Darbų saugos dokumentai.
* Priešgaisrinės saugos dokumentai.

Socialinės apsaugos ir darbo ministerijos iniciatyva nuo 2014 m. vykdoma Institucinės globos pertvarka – perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams Lietuvoje procesas. Inicijuojant pertvarką Lazdijų rajono savivaldybės socialinės globos centras „Židinys“ iš institucinės globos, kuri buvo vykdoma Veisiejų g. 6, Kapčiamiesčio mst. Lazdijų r. sav., persikėlė 2017-05-07 į bendruomeninius vaikų globos namus.

Vadovaujantis Socialinių paslaugų priežiūros departamento prie Socialinės apsaugos ir darbo ministerijos išduota 2017 m. kovo 30 d. licencija socialinei globai teikti Nr. L000000142, Lazdijų rajono savivaldybės socialinės globos centro „Židinys“ bendruomeniniuose vaikų globos namuose esančiuose Staidarų g. 10, Staidarų k., Lazdijų r. sav. gali gyventi iki 10 globojamų vaikų, Kaštonų g. 1, Bajoriškių k., Lazdijų r. sav. gali gyventi iki 9 globojamų vaikų.

Vaikai apgyvendinti dviejuose atskiruose nuosavuose erdviuose namuose, atitinkančiuose socialinės globos normų reikalavimus.

**II. GLOBOJAMI VAIKAI**

2017 m. pradžioje Globos centre gyveno 16 globotinių, metų pabaigoje – 19.

**Atvyko per metus – 18:**

1. iš tėvų – 9;

2. iš ilgalaikės globos (šeimos, artimų giminaičių) – 1;

3. iš kitos globos įstaigos – 0;

4. iš globėjų – 8.

**Išvyko per metus – 20:**

1. grąžinti į šeimą – 16;

2. trumpalaikei artimų giminaičių globai – 0;

3. ilgalaikei artimų giminaičių globai – 0;

4. ilgalaikei globai kitoje globos įstaigoje – 0;

5. baigę mokyklą – 0;

6. sulaukę pilnametystės – 2;

7. į globėjų šeimas – 2.

|  |  |  |  |  |  |  |  |
| --- | --- | --- | --- | --- | --- | --- | --- |
| 2017 m. gruodžio 31 d., iš jų nustatyta | | Bendras vaikų skaičius 2017 m. gruodžio 31 d., iš jų vaikai pagal amžiaus grupes | | | | | Iš viso |
| Trumpalaikė globa | Ilgalaikė globa | Trumpalaikė globa | Ikimokyklinis amžius | Priešmokyklinis amžius | Pradinis mokyklinis amžius | Paauglystė |  |
| 2 | 0 | 3 | 6 |
| Ilgalaikė globa | 2 | 0 | 2 | 4 |
| 11 | 8 |  | 4 | 0 | 5 | 10 | 19 |

Trumpalaikė ir ilgalaikė globa buvo skirta vaikams iš Lazdijų rajono savivaldybės.

|  |  |  |  |
| --- | --- | --- | --- |
| **Vaikų skaičius** | | | **Savivaldybėje** |
| Iš viso | Mergaitės | Berniukai | Lazdijų rajonas |
| 19 | 6 | 13 | 19 |
| Procentai | 25% | 75% | 100% |

Vaikai mokėsi Lazdijų Motiejaus Gustaičio gimnazijoje, Veisiejų Sigito Gedos gimnazijoje, Verstaminų universaliajame daugiafunkciniame centre, Lazdijų mokykloje-darželyje „Vyturėlis“, Lazdijų mokykloje-darželyje „Kregždutė“.

Nuo 2017 m. rugsėjo 1 d. 2 ikimokyklinio amžiaus vaikai ugdomi Verstaminų universaliame daugiafunkciniame centre, 1 priešmokyklinio amžiaus vaikas ugdomas Lazdijų mokykloje-darželyje „Vyturėlis“, Lazdijų mokykloje-darželyje „Vyturėlis“ ugdomi 4 pradinio amžiaus vaikai, Lazdijų mokykloje-darželyje „Kregždutė“ ugdomas 1 pradinio amžiaus vaikas.

Mokslo metų pradžioje Lazdijų Motiejaus Gustaičio gimnazijoje mokėsi 7 globotiniai, 4 globotiniams pritaikyta bendroji ugdymosi programa, 2 globotiniai lankė lavinamąją klasę, 1 socialinių įgūdžių klasę. Veisiejų Sigito Gedos gimnazijoje mokosi 3 globotiniai.

Vadovaujantis Globos centro nuostatų 26.2 punktu sulaukusiems pilnametystės sudaromos sąlygos tęsti mokslą gimnazijose, profesinėse mokyklose, kolegijose, universitetuose ir toliau gyventi Globos centre.

2016/2017 mokslo metais 19 Globos centre gyvenančių vaikų lankė ugdymo įstaigas.

|  |  |  |  |
| --- | --- | --- | --- |
| Mokymosi ir ugdymo įstaigos | Iš viso | Mergaitės | Berniukai |
| 19 |
| Lazdijų mokykla-darželis „Vyturėlis“ | 5 | 1 | 4 |
| Lazdijų mokykla-darželis „Kregždutė“ | 1 | 0 | 1 |
| Veisiejų Sigito Gedos gimnazija | 3 | 2 | 1 |
| Lazdijų Motiejaus Gustaičio gimnazija | 7 | 3 | 4 |
| Verstaminų universalus daugiafunkcis centras | 3 | 0 | 3 |

2017 metais vaikų likusių be tėvų globos didžiausias judėjimo skaičius buvo 21.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 2017 m. | sausis | vasaris | kovas | balandis | gegužė | birželis | liepa | rugpjūtis | rugsėjis | spalis | lapkritis | gruodis |
| Vaikų skaičius | 16 | 16 | 18 | 18 | 23 | 18 | 21 | 15 | 15 | 17 | 18 | 19 |

Didelę reikšmę ugdymo procesui, kokybiškų paslaugų teikimui, saugios artimos šeimai aplinkos kūrimui turėjo puikios buities ir gyvenimo sąlygos, lengva adaptacija bendruomenėse, vaikų emocinė būsena, pagrindinių vaikų poreikių užtikrinimas, laisvė saviraiškai, įstaigos materialinė bazė, Globos centro vadovo, darbuotojų ir bendruomenės pastangos, vaikams sudarant saugią ir užtikrintą aplinką vystymuisi ir ugdymuisi, efektyviai panaudojant gaunamas lėšas ir paramą.

Estetiška, tvarkinga, jauki, artima šeimos modeliui gyvenamoji aplinka turi didelę poveikį vystymuisi, auklėjimui, ugdymuisi, ruošiantis savarankiškam gyvenimui.

Globos centre užtikrinamos globojamam (rūpinamam) vaikui ar laikinai apgyvendintam vaikui socialinės paslaugos, atitinkančios socialinės globos normas.

Vaikams organizuojamas ugdymas, lavinimas, mokymas pagal amžių, išsivystymą, gebėjimus. Su ugdymo įstaigomis pasirašytos bendradarbiavimo sutartys 2016/2017 mokslo metams. Globos centro globotinių mokymosi rezultatus lemia: gebėjimai, padidėjusi mokymosi motyvacija, mokinių tarpusavio santykiai, sėkmė, socialinis mokinio priėmimas, mokinio pasirengimas mokytis ir pats požiūris į mokymąsi. Uždavinys – nuolatinės vaiko gebėjimų analizės metu įžvelgti individualias vaiko kliūtis siekiant geresnių mokymosi rezultatų, stiprinti motyvaciją mokytis, esant reikalui pasitelkti specialistų pagalbą.

Specialioji pedagoginė pagalba ugdytiniams teikiama mokyklose turintiems nedidelių, vidutinių specifinių poreikių. Vedamos grupinės, individualios pratybos sutrikusioms funkcijoms lavinti. Globos centro darbuotojai vykdo individualias konsultacijas, grupines konsultacijas socialiniams, darbiniams įgūdžiams ugdyti. Bendradarbiaujama su Lazdijų rajono Švietimo centro specialistais, ugdymo įstaigų specialistais ir pedagogais, Lazdijų rajono savivaldybės specialistais, teisėsaugos institucijomis, Kalvarijos savivaldybės šeimos globos namais.

Ugdytiniams teikiama psichologo pagalba. UAB Lazdijų sveikatos centro specialistai (psichologė, psichiatrė) teikė pagalbą 6 globotiniams, turintiems emocinių, elgesio, raidos, bendravimo problemų. Lazdijų rajono Švietimo centre psichologo paslaugos teikiamos 7 globotiniams. Lazdijų M. Gustaičio gimnazijos psichologė konsultuoja 9 globotinius. Konsultacijos vyksta individualiai. Psichologai teikia metodines rekomendacijas šeimynų socialiniams pedagogams, socialiniams darbuotojams, rengia ir vykdo prevencines programas. Psichologinę – psichiatrinę pagalbą teikia ir Vilniaus universiteto Santariškių klinikų filialo vaiko raidos centras. Jų paslaugos 2017 metais teiktos 1 globotiniui. Vilniaus universiteto Santariškių vaikų ir paauglių psichiatrijos skyriuje paslaugos teiktos 2 globotiniams.

Individualiose psichologų konsultacijose 2017 m. dalyvavo 19 vaikų.

Grupiniuose užsiėmimuose dalyvavo 19 vaikų.

Globos centro socialiniai pedagogai, socialiniai darbuotojai dirba individualų darbą su vaikais, vedami grupiniai užsiėmimai. Socialiniai pedagogai ir socialiniai darbuotojai rengia ir vykdo programas: reagavimo į globotinių (rūpintinių) savižudiškus ketinimus prevencijos programą, socialinio integravimosi į visuomenę, tėvų globos netekusių vaikų programą, vaiko palydėjimo į savarankišką gyvenimą programą. Palaiko ryšį su mokymosi įstaigomis, konsultuoja ugdytinius profesijos pasirinkimo klausimais, palaiko ryšį su seniūnijos socialiniais darbuotojais, tarpininkauja įvairiais klausimais tarp vaiko ir socialinės aplinkos.

Globos centre sudarytos tinkamos sąlygos ir aplinka globojamiems vaikams saugiai augti, vystytis, tobulėti ir pasiruošti grįžimui į šeimą ar savarankiškam gyvenimui.

Globos centro prioritetas – ugdytinių rengimas savarankiškam gyvenimui. Dėka visos bendruomenės pastangų ugdytinių ugdymo filosofija pagrįsta nuoseklumu, savarankiškumo ugdymu. Ugdytiniams teikiama įvairiapusė pagalba. Sprendžiant iškilusias problemas, dirbama komandiniu principu. Yra įvertinami vaiko poreikiai, rengiami individualūs socialinės globos planai, atliekami vaiko poreikių pervertinimai, individualaus socialinės globos plano peržiūra.

2017 m. įvyko 11 darbuotojų susirinkimų, siekiant aptarti darbo reikalus, prašymus, nusiskundimus, rezultatus, iškilusias problemas. Viskas protokoluojama ir užfiksuojama susirinkimo metu.

Globos centre esančiuose kambariuose gyvena įvairiai po 1 arba 2 vaikus. Globotiniai turi galimybę įgyti kasdieninio gyvenimo įgūdžių, jie atsakingi už palaikomą tvarką savo kambariuose, palaiko tvarką virtuvėje, gamina valgyti, palaiko tvarką bendro naudojimo patalpose. Vyksta kartu su socialiniu darbuotoju įsigyti maisto produktų. Vaikai skatinami savarankiškumo, prisiimant įvairias atsakomybes, norime, kad kiekvienas vaikas gebėtų išreikšti savo nuomonę, turėtų savo poziciją. Vaikams suteikta galimybė patiems kurti savo aplinkos jaukumą, kad globotiniai taptų savarankiškesni, sėkmingai prisitaikantys gyventi juos supančioje aplinkoje.

Globos centre didelis dėmesys skiriamas darbinei veiklai, todėl pagal sezoną darbai ir veiklos skirstomos tiek viduje, tiek lauke. Globotiniai skatinami prižiūrėti gėlynus, tvarkyti aplinką.

Kišenpinigių mokėjimo globotiniams tvarka, patvirtinta Globos centro direktoriaus 2017 m. gegužės 9 d. įsakymu Nr. V3-59, toliau sėkmingai vykdoma. Globos centre kišenpinigiai skiriami Globos centro direktoriaus įsakymu ir mokami globotiniams nuo 7 iki 18 metų amžiaus.

Pagal likusių be tėvų globos vaikų, socialinės rizikos vaikų, vaikų su negalia ilgalaikės (trumpalaikės) socialinės globos normas, taikomas bendruomeniniams vaikų globos namams, kišenpinigių dydis vaikui yra ne mažesnis kaip 0,4 bazinės socialinės išmokos (BSĮ) per mėnesį. Pagal amžiaus grupes kišenpinigių dydis yra diferencijuojamas.

Nuo 7 iki 10 metų amžiaus globotiniams išmokama po 15,50 Eur per mėnesį.

Nuo 10 iki 14 metų amžiaus globotiniams išmokama po 20,00 Eur per mėnesį.

Nuo 10 iki 18 metų amžiaus globotiniams išmokama po 25,00 Eur per mėnesį.

Per 2017 m. Globos centras globotiniams išmokėjo 2588,50 eurų kišenpinigių.

Socialiniai pedagogai ir socialiniai darbuotojai stengiasi laikytis vieningų reikalavimų. Ugdytinių teisės ir pareigos numatytos globotinių Vidaus tvarkos taisyklėse. Sukurta ir taikoma globotinių drausminimo ir skatinimo sistema.

2017 metais Globos centro vaikai noriai dalyvavo ir lankė mokyklų būrelius, pasiekti geri rezultatai, gauti apdovanojimai.

|  |  |  |  |  |  |  |
| --- | --- | --- | --- | --- | --- | --- |
| Būrelių pavadinimas | Chemijos | Keramikos | Lazdijų meno mokykla | Sporto būrelis | Aerobikos | Šaulių |
| 2017 m vaikų lankomumas | 1 | 2 | 1 | 8 | 1 | 2 |

**Medicininės paslaugos** Globos centro globotiniams teikiamos Lazdijų PSPC. Organizuojamas reikalingų paslaugų gavimas:

Profilaktinis ugdytinių patikrinimas prieš mokslo metus – 100 procentų.

Skiepai – 100 procentų.

Odontologo paslaugos – 19 globotinių.

Konsultacijos ne Lazdijų PSPC – 19 globotinių.

Reabilitacija, sanatorija – 0 globotinių.

Gydymas kitose gydymo įstaigose – 6 globotiniams.

Traumos – 0.

**Globotinių padaryti teisiniai pažeidimai.**

Minimalių priemonių taikymas – 0.

Vidutinių priemonių taikymas – 0.

**Bendradarbiavimas.**

2017 metais bendradarbiavome su Lazdijų rajono savivaldybės administracijos Vaiko teisių apsaugos skyriumi, Lazdijų rajono savivaldybės administracijos Socialinės paramos skyriumi, Lazdijų rajono policijos komisariato Viešosios tvarkos skyriaus Prevencijos poskyriu, Lazdijų rajono pedagogine psichologine tarnyba, Lazdijų rajono švietimo centru, Kapčiamiesčio mokykla, Lazdijų mokykla-darželiu „Vyturėlis“, Lazdijų mokykla-darželiu „Kregždutė“, Lazdijų Motiejaus Gustaičio gimnazija, Veisiejų Sigito Gedos gimnazija, Verstaminų universaliu daugiafunkciniu centru, Lazdijų rajono savivaldybės administracijos seniūnijų socialiniais darbuotojais, VšĮ Lazdijų socialinių paslaugų centru, Kauno probacijos tarnybos Savivaldybių probacijos skyriumi Lazdijuose, Lazdijų dekanato Caritu, įvairiais paramos/labdaros fondais, Lietuvos Respublikos socialinės apsaugos ir darbo ministerija, Alytaus teritorinės darbo biržos Lazdijų skyriumi, Valstybinio socialinio draudimo fondo valdybos Alytaus skyriumi, Lazdijų valstybine maisto ir veterinarijos tarnyba, Alytaus apskrities Stasio Kudirkos ligoninės Traumatologijos-ortopedijo*s* darbuotojais, LSMU Kauno klinikų darbuotojais, Alytaus visuomenės sveikatos centroLazdijų skyriumi, Marijampolės, Alytaus, Trakų antstolių kontoromis, Vaikų ligoninės Vaikų reabilitacijos skyriumi Druskininkų „SAULUTĖ“, Vaikų ligoninės viešosios įstaigos Vilniaus universiteto Santariškių klinikų filialo vaiko raidos centru.

**Darbas su biologine šeima**

Globos centro socialiniai pedagogai, socialiniai darbuotojai bendradarbiauja su socialiniais darbuotojais dirbančiais su šeima iš kurios vaikas paimtas, kurie lankosi vaikų tėvų, globėjų šeimose. Vaikams padedama palaikyti ryšį su šeima, giminaičiais, palaikomas ir stiprinamas vaiko socialinis tinklas. Tėvams, globėjams (rūpintojams), giminaičiams sudaromos sąlygos lankyti vaiką Globos centre. Vykdomi susitikimai – konsultacijos ne tik su šeimos nariais, bet ir kitais artimaisiais, giminaičiais.

Globos centre teikiamos paslaugos, atsižvelgiant į vaikų interesus ir poreikius, pripažįstant kiekvieną vaiką kaip asmenybę, kuriama saugi ir sveika vaiko vystymosi, ugdymo ir ugdymosi aplinka, palaikomi ir stiprinami vaiko socialiniai ryšiai su šeima, artimaisiais, visuomene, organizuojama su švietimu ir ugdymu suderinta specialistų pagalba, organizuojamas vaiko poreikius atitinkantis formalusis ir neformalusis ugdymas, vaiko medicininė priežiūra, teikiamos sociokultūrinės paslaugos bei išnaudojamos visos galimybės, kad vaikas augtų šeimoje. Visiems ugdytiniams vedami saviugdos užsiėmimai, bendravimo pratybos, vyksta individualus darbas su vaikais, kiekvienas turi „savą asmenį“, atliekami su vaiko poreikiais, jo ugdymu susiję testai. Neformaliojo ugdymo būreliuose lavinami vaiko gebėjimai, sudaromos sąlygos vaiko saviraiškai, stiprinama vaiko savivertė. Didelis dėmesys skiriamas vaiko pažinimui, jo gebėjimui mokytis, stiprinama motyvacija atlikti įvairias užduotis, vaiko aktyvumui ir jo atsakomybės ugdymui.

Problema – į Globos centrą patenka vaikai, turintys specialiųjų poreikių, deviantinio ir delinkventinio elgesio vaikai, kuriems reikalinga visokeriopa įvairių specialistų pagalba. Įstaigos darbuotojų uždavinys – visapusiškai pažinti vaiką, įvertinti jo poreikius, numatyti darbo su vaiku metodus, būdus, ieškoti naujų ugdymo metodų ir taikyti juos ugdymo procese, stiprinti komandinį darbą, esant reikalui, pasitelkti kvalifikuotų specialistų pagalbą iš šalies, stiprinti profesines kompetencijas.

**Socialinis darbas**

Socialiniai darbuotojai, socialiniai pedagogai gebėjo nustatyti kliento socialinius poreikius. Organizavo vaikų ugdymo ir socialinio darbo procesą. Įgyvendino socialinės ir švietimo politikos uždavinius, socialinės globos normas bei Globos centro nuostatus. Užtikrino vaikų sėkmingą adaptaciją ir socializaciją. Teikė vaikų poreikius atitinkančias paslaugas. Lavino ir stiprino globotinių socialinius įgūdžius. Rengė vaikus savarankiškam gyvenimui ir integracijai į visuomenę. Rūpinosi, kad būtų užtikrinta tinkama vaiko sveikatos priežiūra, užtikrino vaikų saugumą išvykų ir ekskursijų metu. Atstovavo vaikų teises ir teisėtus interesus valstybinėse institucijose. Bendradarbiavo su kitomis institucijomis, tarptautinėmis organizacijomis, savipagalbos grupėmis ar atskirų interesų atstovavimo organizacijomis, užtikrinant vaikų gerovę ir socialines garantijas.

**III. PERSONALAS**

Globos centro struktūra 2017 m.

DIREKTORIUS

ŪKIO DALIES VEDĖJAS

SOCIALINIS DARBUOTOJAS

SOCIALINIS PEDAGOGAS

SOCIALINIO DARBUOTOJO PADĖJĖJAS

PSICHOLOGAS

Darbo struktūrą sudaro – direktorius, betarpiškai su globotiniais dirbantis personalas (socialiniai pedagogai, socialiniai darbuotojai, socialinių darbuotojų padėjėjai), psichologas, ūkinei Globos centro veiklai vadovauja ūkio dalies vedėjas.

Visas socialinį darbą dirbantis personalas – 2 socialiniai pedagogai ir 2 socialiniai darbuotojai bei 10 socialinio darbuotojo padėjėjų 2017 m. turėjo/įgijo reikiamą profesinę kvalifikaciją. Visas personalas atitinka jam keliamus profesinius kvalifikacinius reikalavimus. Darbuotojai dalyvavo seminaruose, kvalifikaciniuose kėlimo kursuose.

**Darbuotojų kaita**

Ataskaitinių metų pradžioje įstaigoje dirbo 16 darbuotojų, pabaigoje – 18 darbuotojų.

Lazdijų rajono savivaldybės tarybos 2016 m. gruodžio 16 d. sprendimu Nr. 5TS-737 „Dėl Lazdijų rajono savivaldybės tarybos 2016 m. vasario 19 d. sprendimo Nr. 5TS-344 „Dėl Lazdijų rajono savivaldybės biudžetinių įstaigų maksimalaus etatų skaičiaus patvirtinimo“ pakeitimo“, Lazdijų rajono savivaldybės socialinės globos centrui „Židinys“ patvirtintas didžiausias leistinas maksimalus etatų skaičius 20,5.

**2017 metų etatų sąrašas**

|  |  |  |  |
| --- | --- | --- | --- |
| **Eil. Nr.** | **Pareigybių pavadinimas** | **Etatų skaičius** | **Išsilavinimas** |
|  | Direktorius | 1 | Aukštasis universitetinis |
|  | Ūkio dalies vedėja | 1 | Aukštasis neuniversitetinis |
|  | Psichologas | 0,5 | Aukštasis universitetinis |
|  | Socialinis darbuotojas | 1 | Aukštasis universitetinis |
|  | Socialinis darbuotojas | 1 | Aukštasis neuniversitetinis |
|  | Socialinis pedagogas | 1 | Aukštasis universitetinis |
|  | Socialinis pedagogas | 1 | Aukštasis universitetinis |
|  | Socialinis pedagogas | 1 (vaiko auginimo atostogose) | Aukštasis universitetinis |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | - |
|  | Budintis globėjas | 2 | - |
|  | **Iš viso:** | **20,5** |  |

**IV. PARAMA**

Nuo 2017 m. sausio 1 d. iki 2017 m. gruodžio 31 d. Globos centras gavo paramos už 6665,44 eurus, tai:

- Iš labdaros ir paramos fondo „Maisto bankas“ gavome maisto produktų už 5415,44 eurus.

- Iš labdaros fondo „Vienybė“ gavome, 8 dviračius. Šių materialinių vertybių suma 1250,00 eurai.

**V. GLOBOS CENTRO METINIS BIUDŽETAS IR JO VYKDYMAS**

Programa: Globos centro išlaikymas

Valstybės funkcija: vaikų globos ir rūpybos įstaigos

Lazdijų rajono savivaldybės socialinės globos centro „Židinys“

ASIGNAVIMAI

2017 M.

|  |  |  |  |  |
| --- | --- | --- | --- | --- |
| **Straipsnis** | **Kodas** | **Planas** | **Gauta** | **Panaudota** |
| **Biudžetinių įstaigų pajamos** | | | | |
| Mityba | 2211101 | 12318,16 | 12317,44 | 12317,44 |
| Medikamentai | 2211102 | 1845,00 | 1844,14 | 1844,14 |
| Ryšių paslaugos | 2211105 | 1380,84 | 1379,95 | 1379,95 |
| Transporto išlaikymas | 2211106 | 2432,00 | 2431,04 | 2431,04 |
| Apranga ir patalynė | 2211107 | 3027,03 | 2933,24 | 2933,24 |
| Spaudiniai | 2211108 | 222,66 | 222,60 | 222,60 |
| Kitos prekės | 2211110 | 4325,45 | 3985,57 | 3985,57 |
| Komandiruotės išlaidos | 2211111 | 48,00 | 47,90 | 47,90 |
| Komunalinės paslaugos | 2211120 | 1459,52 | 1459,34 | 1459,34 |
| Kitos paslaugos | 2211130 | 3949,34 | 3949,06 | 3949,06 |
| **VISO:** |  | **31008,00** | **30570,28** | **30570,28** |
|  |  |  |  |  |
| **Straipsnis** | **Kodas** | **Planas** | **Gauta** | **Panaudota** |
| **Valstybės dotacijos** |  |  |  |  |
| Darbo užmokestis | 211111E | 3300,00 | 3300,00 | 3300,00 |
| Socialinis draudimas | 212111 | 1000,00 | 1000,00 | 1000,00 |
| **VISO:** |  | **4300,00** | **4300,00** | **4300,00** |
|  |  |  |  |  |
| **Straipsnis** | **Kodas** | **Planas** | **Gauta** | **Panaudota** |
| **Savivaldybės biudžetas** |  |  |  |  |
| Darbo užmokestis | 211111E | 112036,00 | 111641,19 | 111641,19 |
| Socialinis draudimas | 212111 | 34994,00 | 34248,38 | 34248,38 |
| Mityba | 2211101 | 6900,00 | 6900,00 | 6900,00 |
| Ryšių paslaugos | 2211105 | 199,75 | 199,75 | 199,75 |
| Transporto išlaikymas | 2211106 | 1210,24 | 1209,51 | 1209,51 |
| Kitos prekės | 2211110 | 19187,25 | 19183,20 | 19183,20 |
| Kvalifikacijos kėlimas | 2211116 | 270,00 | 270,00 | 270,00 |
| Komunalinės paslaugos | 2211120 | 4870,13 | 4870,12 | 4870,12 |
| Kitos paslaugos | 2211130 | 1162,63 | 1161,86 | 1161,86 |
| Kitos mašinos ir įrenginiai | 311312 | 44000,00 | 43995,01 | 43995,01 |
| **VISO:** |  | **224830,00** | **223679,02** | **223679,02** |

|  |  |  |  |  |
| --- | --- | --- | --- | --- |
| **Straipsnis** | **Kodas** | **Planas** | **Gauta** | **Panaudota** |
| **Iš Alytaus rajono savivaldybės gautos pajamos už globojamus vaikus** | | | | |
| Mityba | 2111101 | 62,85 | 62,85 | 62,85 |
| Medikamentai | 2211102 | 87,14 | 87,14 | 87,14 |
| Ryšių paslaugos | 2211105 | 304,95 | 209,95 | 209,95 |
| Transporto išlaikymas | 2211106 | 600,94 | 508,44 | 508,44 |
| Apranga ir patalynė | 2211107 | 939,59 | 867,59 | 867,59 |
| Spaudiniai | 2211108 | 34,17 | 34,17 | 34,17 |
| Kitos prekės | 2211110 | 542,57 | 265,57 | 265,57 |
| Komandiruotės išlaidos | 2211111 | 15,89 | 15,89 | 15,89 |
| Kvalifikacijos kėlimas | 2211116 | 425,00 | 425,00 | 425,00 |
| Komunalinės paslaugos | 2211120 | 267,06 | 120,65 | 120,65 |
| Kitos paslaugos | 2211130 | 1928,00 | 1904,70 | 1904,70 |
| **VISO:** |  | **5208,16** | **4501,95** | **4501,95** |

Įsiskolinimas tiekėjams 2017-12-31 sudaro 1313,19 eurus.